KIRJALLINEN KYSYMYS E-2422/01 esittäjä(t): Michiel van Hulten (PSE) ja Ieke van den Burg (PSE) komissiolle. ESR:n toteutus Alankomaissa 1994—1996.



Virallinen lehti nro 115 E , 16/05/2002 s. 0079 - 0080



KIRJALLINEN KYSYMYS E-2422/01 esittäjä(t): Michiel van Hulten (PSE) ja Ieke van den Burg (PSE) komissiolle (4. syyskuuta 2001) Aihe: ESR:n toteutus Alankomaissa 19941996 Pääjohtaja Odile Quintin kertoi Alankomaiden hallitukselle 20. heinäkuuta 2001 päivätyllä kirjeellään neuvoston asetuksen (ETY) N:o 4253/88(1), annettu 19 päivänä joulukuuta 1988, 24 artiklan mukaisen menettelyn täytäntöönpanosta Euroopan sosiaalirahaston Alankomaissa vuosina 19941996 toteuttamien hankkeiden osalta. 1. Asetuksen (EY) N:o 438/2001(2), annettu 2 päivänä maaliskuuta 2001, 10 artiklan 2 kohdassa säädetään, että pistokoetarkastuksiin on sisällyttävä vähintään viisi prosenttia kaikista tukeen oikeuttavista menoista ja että niiden on perustuttava edustavaan otokseen hyväksytyistä toimista. Sosiaali- ja työministeriön kirjanpito-osaston laatima 7. kesäkuuta 2001 päivätty kertomus, joka on komission kirjeen lähteenä, perustuu 45 hankkeeseen, jotka yhdessä edustavat vain 1,21 prosenttia kaikesta Alankomaiden vuosina 19941996 saamasta ESR-tuesta. Voiko komissio kertoa, miksi se näyttää tyytyneen otantaan, joka ei missään tapauksessa ole kyllin laaja täyttääkseen yhteisön lainsäädännön asettamat kriteerit? 2. Kirjanpito-osaston kertomuksen kohdassa 4.1 todetaan, että osaston tutkimus ei ollut virheiden suuri määrä ja kirjo huomioon ottaen kyllin laaja, jotta sen perusteella olisi mahdollista tehdä tilastollisesti luotettava laskelma ESR-tukien kokonaismäärän jakautumisesta oikein- ja väärin/epävarma-kategoriohin. Kirjeessään pääjohtaja Quintin kuitenkin kirjoittaa komission panevan merkille, että raportoidut tiedot perustuvat satunnaisotantaan ja että todetut sääntöjenvastaisuudet ja epäselvyydet ovat sen vuoksi luonteeltaan järjestelmälliset. Katsooko komissio todellakin, että sääntöjenvastaisuuksien ja epäselvyyksien järjestelmällisyys voidaan todeta pelkästään otannan satunnaisuuden perusteella, ilman että kyseisen otannan laajuutta otetaan huomioon? (1) EYVL L 374, 31.12.1988, s. 1. (2) EYVL L 63, 3.3.2001, s. 21. Anna Diamantopouloun komission puolesta antama vastaus (17. lokakuuta 2001) 1. Maaliskuun 2 päivänä 2001 annettu komission asetus (ETY) N:o 438/2001(1) ei koske ohjelmakautta 19941999. Kyseisen ohjelmakauden aikana voimassa olleissa asetuksissa kuitenkin jo edellytettiin, että jäsenvaltiot ryhtyvät tarvittaviin toimenpiteisiin tarkastaakseen yhteisön varoista rahoitettujen toimien asianmukaisen toteutuksen säännöllisesti. Komissio on aina edellyttänyt, että edustavan otoksen tulisi kattaa vähintään 5 prosenttia kokonaismenoista ja hankkeiden kokonaismäärästä, eli noin 200 hanketta. Alankomaiden viranomaiset ovat kuitenkin pitäytyneet 45 hankkeen otoksessa. Heidän tarkoituksenaan on ollut määritellä kyseisen otoksen perusteella, onko lisätarkastuksiin aihetta ja missä laajuudessa. Otoksen tarkasti sosiaali- ja työministeriön tilintarkastusosasto, jonka raportissa suositellaan, ettei lisätutkimuksia kaudelta 19941996 tehtäisi laajempien otosten edellyttämän suhteettoman suuren panostuksen vuoksi. Lisäksi raportissa suositellaan, että siinä esitettyjä tuloksia 45 hankkeen tarkastuksesta käytettäisiin lähtökohtana neuvoteltaessa komission kanssa takaisin maksettavan tuen määrästä. Komission tiedossa ei ole, ovatko Alankomaiden viranomaiset hyväksyneet kyseiset suositukset. On kuitenkin otettava huomioon, että viranomaiset eivät ole toimittaneet komissiolle mitään lisätietoja lukuun ottamatta edellä mainittua tarkastusraporttia. 2. Komission 20. heinäkuuta 2001 päivätyssä kirjeessä viitattiin selvästi satunnaisotokseen, ei mielivaltaiseen otokseen. Kuten edellä todettiin, komissio on aina korostanut, että on tärkeää tutkia noin 200 hankkeen otosta kaudelta 19941996. Edellä mainitussa tilintarkastajien raportissa esitettyihin päätelmiin viitaten komissio on perustanut toimensa käytettävissä oleviin tietoihin. (1) Komission asetus (EY) N:o 438/2001, annettu 2 päivänä maaliskuuta 2001, neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista myönnettävän tuen hallinto- ja valvontajärjestelmien osalta.